Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie 

	Dopad na verejné financie 2006 až 2008
Schválenie finančných prostriedkov na podporu preventívnych programov vyplýva z uznesenia vlády SR č. 286 z 23. apríla 2003, prijatého k návrhu Stratégie prevencie kriminality v Slovenskej republike (aktualizácia na roky 2003-2006), v ktorom vláda ukladá ministrovi vnútra (v bode B.2.) „zabezpečiť v spolupráci s ministerstvom financií v rámci možností štátneho rozpočtu v rozpočtovej kapitole MV SR finančné prostriedky na podporu preventívnych programov, schválených Radou vlády SR pre prevenciu kriminality“ – v rámci prípravy návrhu rozpočtu na rok 2006.

Výška finančnej podpory na roky 2006 až 2008 sa navrhuje vo výške
50 500.000,-Sk pre každý rok.
	
	Dopad na obyvateľov, hospodárenie podnikateľskej sféry a iných právnických osôb
	Realizácia navrhovaného uznesenia vlády má pozitívny dopad na obyvateľov ako aj na hospodárenie podnikateľskej sféry a iných právnických osôb. 

	Dopad na životné prostredie
	Realizácia navrhovaného uznesenia vlády nemá žiadny dopad na životné prostredie. 

	Dopad na zamestnanosť
	Realizácia navrhovaného uznesenia vlády nemá žiadny dopad na zamestnanosť.

Analýza vplyvov na podnikateľské prostredie
	Realizácia navrhovaného uznesenia vlády vytvorí predpoklady na ďalšie zlepšovanie podmienok podnikania vo vzťahu k hospodárskej ako aj násilnej trestnej činnosti.